Laaste van drietal ontsnaptes vasgetrek | Maroela Media
Laaste van drietal ontsnaptes vasgetrek
Die laaste verhoorafwagtende gevangene wat Maandag saam met twee ander uit die polisie se aanhoudingselle in Limpopo ontsnap het, is aangekeer.
Lt.kol. Moatshe Ngoepe, woordvoerder van die polisie, het gesê Tumelo Vincent Kgoedi is Sondagoggend vasgetrek ná die polisie ŉ wenk van die publiek ontvang het. Volgens Ngoepe is daar twee ongelisensieerde vuurwapens in sy besit aangetref toe hy weer in hegtenis geneem is.
Maroela Media het vroeër berig die polisie se taakspan het vroeër vandeesweek inligting opgevolg rakende die bewegings van die ontsnaptes en hulle by twee verskillende plekke opgespoor.
“Polisiebeamptes het omstreeks 06:30 ŉ harde geluid by die selle se deur gehoor en vinnig gereageer,” het Ngoepe vroeër gesê. “Drie gevangenes het egter reeds deur die dak van die oefenkamer ontsnap.”
Kgoedi sal Maandag in die Praktiseer-landdroshof verskyn op aanklagte van ontsnapping uit wettige aanhouding en die besit van ŉ ongelisensieerde vuurwapen.
15 beseer toe taxi, 2 motors bots
Wat van die beamptes
Wat van die beamptes wat hul ontsnapping moontlik gemaak het, is hulle ook al aangekeer??
Ag gaan seker weer op R10 borg vrygelaat word en voortgaan met dit waarvoor hulle aangekla is. Ek het geen vertroue in die polisie of in die regstelsel wat so skeefgetrek het die afgelope paar jaar nie.